पाएं अपने शहर की ताज़ा ख़बरें और फ्री ई-पेपरडाउनलोड करें
कोतवाली थाने के एएसआई ने मैकेनिकल इंजीनियर बेटे की शादी में दहेज नहीं लेकर मिसाल पेश की है। दूल्हे ने शगुन में सिर्फ चांदी का सिक्का व नारियल स्वीकार किया और दुल्हन काे घर लेकर आए।
बड़ी का खेड़ा निवासी एएसआई अमरसिंह पुत्र पहाड़सिंह पंवार के बेटे हर्षवर्धन सिंह का विवाह उदयपुर जिले की भींडर तहसील के हीता गांव में रामप्रतापसिंह पुत्र लक्ष्मणसिंह शक्तावत की बेटी कविराज कंवर से हुई। कविराज भी इंजीनियर हैं। 30 अप्रैल को बारात बड़ी का खेड़ा से हीता गई।
वधू पक्ष ने तिलक में 2.51 लाख का थाल रखा। गाड़ी का ऑफर दिया। दूल्हे हर्षवर्धनसिंह एवं पिता अमरसिंह ने हाथ जाेड़कर यह लौटा दिया। सिर्फ एक चांदी का सिक्का व नारियल ही स्वीकार किया। एएसआई अमरसिंह ने कहा कि हमारे लिए दुल्हन ही दहेज है। हर्षवर्धनसिंह बिरला सीमेंट फैक्ट्री में कार्यरत है।
परिवार दहेज प्रथा का विरोधी, पिता ने भी नहीं लिया था दहेज...एएसआई अमरसिंह पंवार ने बताया कि पूरा परिवार दहेज प्रथा काे सामाजिक कुरीति मानता है। उन्होंने खुद भी अपनी शादी में दहेज नहीं लिया था। 25 नवंबर 2020 को भतीजे की शादी में भी दहेज नहीं लिया। 29 जनवरी को उनके भाई गणपतसिंह की बेटी नीतू कंवर का विवाह हुआ। बारात मारवाड़ पाली से आई। वर पक्ष ने भी दहेज नहीं लिया। अमरसिंह पंवार ने बताया कि कई परिवार दिखावे में बर्बाद हो रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva zho_Hant eng_Latn